recursal/SuperWikiNEXT-32B huggingface dataset:
การแผ่ขยายของจักรวรรดิฮิตไทต์
บริเวณที่เคยใช้ภาษาลูเวีย
บริเวณล่าสุดที่เคยใช้กลุ่มภาษาอานาโตเลีย
**กลุ่มภาษาอานาโตเลีย** (อังกฤษ: Anatolian languages)เป็นกลุ่มย่อยของตระกูลภาษาอินโด-ยูโรเปียนที่ตายแล้ว เคยใช้พูดในบริเวณเอเชียไมเนอร์ ภาษาที่เป็นที่รู้จักดีที่สุดคือ ภาษาฮิตไทต์

จุดกำเนิด
---------

เชื่อว่ากลุ่มภาษาอานาโตเลียเป็นสาขาแรกที่แยกออกจากภาษาอินโด-ยุโรเปียนดั้งเดิม เมื่อราว 4 พันปีก่อนคริสตกาล มีทฤษฏีที่เป็นไปได้ 2 ทฤษฎีว่าผู้พูดกลุ่มภาษานี้มาถึงอานาโตเลียได้อย่างไร ทางหนึ่งมาจากทางเหนือคือเทือกเขาคอเคซัส หรืออาจจะมาจากทางตะวันตกคือคาบสมุทรบอลข่าน

สมาชิก
------

* ภาษาฮิตไทต์ พบในช่วง 1,057 - 557 ปีก่อนพุทธศักราช เป็นภาษาราชการของจักรวรรดิฮิตไทต์
* ภาษาลูเวีย เป็นภาษาที่ใกล้เคียงกับภาษาฮิตไทต์ ใช้พูดในบริเวณใกล้เคียงกัน ซึ่งอาจจะถูกปกครองโดยจักรวรรดิฮิตไทต์ แบ่งเป็น
	+ ภาษาลูเวียอักษรรูปลิ่ม เป็นข้อความสั้นๆ เขียนด้วยอักษรรูปลิ่ม
	+ ภาษาลูเวียไฮโรกลิฟ เขียนด้วยไฮโรกลิฟแบบอานาโตเลีย จารึกบนหิน
* ภาษาไลเซีย ใช้พูดในไลเซียยุคเหล็ก เป็นลูกหลานของภาษาลูเวีย กลายเป็นภาษาตายเมื่อราวพุทธศตวรรษที่ 6
* ภาษาคาเรีย ใช้พูดในคาเรีย เป็นภาษาตายเมื่อราวพุทธศตวรรษที่ 8
* ภาษาพิซิเดีย และภาษาซิเดติก พบเป็นข้อความขนาดสั้น ๆ
* ภาษาปาลาอิก ใช้พูดในภาคกลางตอนเหนือของอานาโตเลีย เป็นภาษาตายเมื่อเมื่อราวพุทธศตวรรษที่ 18 เหลือเพียงข้อความสั้น ๆ
* ภาษาลิเดีย ใช้พูดในลิเดีย เป็นภาษาตายเมื่อราวพุทธศตวรรษที่ 6
* ภาษามิลยัน พบในจารึกสั้น ๆ เท่านั้น

การกลายเป็นภาษาตาย
------------------

ดินแดนอานาโตเลียได้รับอิทธิพลจากกรีกมากในสมัยพระเจ้าอเล็กซานเดอร์มหาราช เมื่อราวพุทธศตวรรษที่ 6 ทำให้ภาษาท้องถิ่นกลายเป็นภาษาตาย กลุ่มภาษานี้จึงเป็นกลุ่มภาษาแรกของตระกูลภาษาอินโด-ยูโรเปียนที่กลายเป็นภาษาตาย

ลักษณะ
------

ภาษาฮิตไทต์แสดงลักษณะที่เรียบง่ายกว่าภาษาเก่าอื่นๆของตระกูลภาษาอินโด-ยูโรเปียน ลักษณะเฉพาะของตระกูลภาษานี้บางอย่างไม่พบในภาษาฮิตไทต์ และภาษาฮิตไทต์ก็มีลักษณะโบราณที่หายไปในภาษาอื่น ๆ ของตระกูลนี้ ภาษาฮิตไทต์ไม่มีระบบเพศของคำนามแบบเดีวกับภาษาอื่น ๆ แต่มีการแบ่งเป็นสิ่งที่มีและไม่มีชีวิตแทน

แหล่งข้อมูลอื่น
---------------

* Anatolian Languages เก็บถาวร 2006-12-15 ที่ เวย์แบ็กแมชชีน (by D. E. Landon)
* "Lenguas Anatolias", *Linguæ Imperii*. (สเปน) – includes map and timeline of Anatolian languages.
**โทชิอากิ โยชิดะ** (ญี่ปุ่น: 吉田敏明; อังกฤษ: Toshiaki Yoshida; 2 ตุลาคม ค.ศ. 1954 – ) เป็นผู้ฝึกสอนวอลเลย์บอลชาวญี่ปุ่น จากเมืองยามางาตะ จังหวัดยามางาตะ ประเทศญี่ปุ่น

ประวัติ
-------

โทชิอากิ โยชิดะ เริ่มเล่นวอลเลย์บอลที่ยามางาตะตั้งแต่อายุหกขวบ ในรูปแบบทีม 6 คน

เขาสำเร็จการศึกษาจากโรงเรียนมัธยมปลายยามางาตะใต้ และระดับอุดมศึกษาจากมหาวิทยาลัยจุนเต็นโด รวมถึงสำเร็จการศึกษาหลักสูตรการฝึกสอนกีฬาจากมหาวิทยาลัยสึกูบะ

ภายหลังจากสำเร็จการศึกษาหลักสูตรผู้ฝึกสอนใน ค.ศ. 1979 เขาได้เดินทางไปยังสหรัฐอเมริกา เพื่อทำหน้าที่เป็นผู้ช่วยผู้ฝึกสอนให้แก่วอลเลย์บอลหญิงทีมชาติสหรัฐอเมริกา ภายใต้การดูแลของอารี เซริงเงอร์

หลังจากกลับบ้านในปี ค.ศ. 1982 เขาก็ได้รับการแต่งตั้งเป็นผู้ฝึกสอนทีมฮิตาชิเบลล์ฟียู โดยทีมดังกล่าวได้เป็นแชมป์ลีกของญี่ปุ่น

จากนั้น ในเดือนเมษายน ค.ศ. 1983 เขาได้ย้ายไปทำหน้าที่เป็นหัวหน้าผู้ฝึกสอนทีมวอลเลย์บอลหญิงมหาวิทยาลัยโตเกียวงากูเง

ค.ศ. 1998 เขาได้เดินทางสู่สหรัฐอเมริกา และได้รับการแต่งตั้งเป็นผู้ช่วยผู้ฝึกสอนวอลเลย์บอลหญิงทีมชาติสหรัฐอเมริกาอีกครั้ง

หลังจากการแข่งขันวอลเลย์บอลในโอลิมปิกฤดูร้อน 2000 ที่ซิดนีย์ เขาก็ได้เป็นชาวญี่ปุ่นคนแรกที่ได้รับการแต่งตั้งเป็นหัวหน้าผู้ฝึกสอนวอลเลย์บอลหญิงทีมชาติสหรัฐอเมริกา และสามารถพาทีมเข้ารับรางวัลเหรียญเงินจากการแข่งขันวอลเลย์บอลหญิงชิงแชมป์โลก 2002 และออกจากการทำหน้าที่ดังกล่าวหลังการแข่งขันวอลเลย์บอลในโอลิมปิกฤดูร้อน 2004 ที่กรุงเอเธนส์

ตั้งแต่เดือนเมษายน ค.ศ. 2005 เขาได้ทำหน้าที่เป็นศาสตราจารย์ที่วิทยาลัยกีฬาบิวาโกเซเก

ในปี ค.ศ. 2006 เขาได้รับการแต่งตั้งเป็นหัวหน้าผู้ฝึกสอนให้แก่ทีมไพโอเนียร์เรดวิงส์ โดยทำหน้าที่ฝึกสอนเป็นระยะเวลาสามปี และออกจากทีมในเดือนพฤษภาคม ค.ศ. 2009

เดือนกรกฎาคม ค.ศ. 2009 เขาได้รับการแต่งตั้งเป็นหัวหน้าผู้ฝึกสอนทีมอาเงโอะเมดิกส์ ในการแข่งขันวี.ชาลเลนจ์ลีก

ดูเพิ่ม
-------

* โชโกะ โยชิดะ (นามสกุลเดิม: ทากายานางิ) คู่สมรส ซึ่งเป็นนักกีฬาวอลเลย์บอลหญิง ผู้ชนะรางวัลเหรียญทองโอลิมปิกฤดูร้อน 1976 ที่มอนทรีออล

อ้างอิง
-------

1. 1 2  "Toshi Yoshida". fivb.org. Retrieved August 17, 2012.
2. ↑  "USA Volleyball begins search for replacements". sports.espn.go.com. November 11, 2004. Retrieved August 17, 2012.
3. ↑  "MEMBER". 上尾メディックス. คลังข้อมูลเก่าเก็บจากแหล่งเดิมเมื่อ 2012-05-25. สืบค้นเมื่อ 2013-11-23.
4. ↑  "チーム登録選手". Vリーグ機構. คลังข้อมูลเก่าเก็บจากแหล่งเดิมเมื่อ 2013-11-15. สืบค้นเมื่อ 2013-11-23.

แหล่งข้อมูลอื่น
---------------

* 荒井幸博 コラム 「どっこい山形人」 ～吉田敏明さん～

| * ด
* ค
* ก
อาเงโอะเมดิกส์ ฤดูกาล 2014–2015 |
| --- |
| สตาฟฟ์โค้ช | 
* หัวหน้าผู้ฝึกสอน: โทชิอากิ โยชิดะ
* ผู้ฝึกสอน: เค็งโงะ มิโนวะ
* ผู้ฝึกสอนพิเศษ: เคโกะ ฮาระ
* ผู้ฝึกสอน: ไดกิ อิโมโตะ

 |
| ตัวเซ็ต | 
* 1 โนโซมิ สึชิดะ
* 13 ชิโอริ โออูชิ
* 24 โคโยมิ โทมินากะ

 |
| ตัวตบหัวเสา | 
* 2 ซาชิโกะ ฮิงาชิทานิ
* 3 ชิโฮะ โยชิมูระ
* 4 ชิโฮะ คนโด
* 5 ทาเคดะ เอริ
* 6 ซาโอริ อาริตะ
* 11 เคียวโกะ อาโอยากิ
* 15 เคลลี เมอร์ฟี
* 16 อาซูกะ มินาโมโตะ
* 17 นาสึโกะ โคซาซะ
* 18 มิกุ เบโนกิ
* 19 ยูกิ อารากิ

 |
| ตัวบล็อกกลาง | 
* 9 มามิ มิอูระ
* 10 โยชิกะ โอกาโมโตะ
* 12 เอริกะ อารากิ
* 20 ยูโกะ มารูยามะ
* 21 หวัง ย่าเฉิน

 |
| ตัวรับอิสระ | 
* 7 อากาเนะ ยามางิชิ
* 8 ไม เซกิ
* 23 ริซะ โอมูโระ

 |
บทความนี้เกี่ยวกับพระธรรมทูตสมัยกรุงศรีอยุธยา สำหรับพระเถระในสมัยพุทธกาล ดูที่ พระอุบาลี

**พระอุบาฬี** เป็นพระราชาคณะในรัชสมัยสมเด็จพระเจ้าอยู่หัวบรมโกศแห่งกรุงศรีอยุธยา ที่โปรดให้เดินทางไปยังประเทศศรีลังกาตามคำร้องของฝ่ายศรีลังกา ในการเป็นพระอุปัชฌาย์อุปสมบทแก่สามเณรชาวสิงหล เพื่อสืบทอดพุทธศาสนาในศรีลังกาขณะนั้น อีกทั้งท่านยังเป็นผู้ริเริ่มให้มีการจัดเทศกาลแห่พระเขี้ยวแก้ว (เอสาละ เปราเหรา) ในเมืองกัณฏี ซึ่งเป็นประเพณีที่มีชื่อเสียงและถือเป็นสัญลักษณ์ของศรีลังกา

ท่านเป็นที่จดจำในเรื่องความกล้าหาญที่ได้ข้ามน้ำข้ามทะเลไปยังศรีลังกา และได้มรณภาพที่นั่นนับเป็นพระธรรมทูตที่ยิ่งใหญ่ที่สุดในประวัติศาสตร์ไทย

ประวัติ
-------

พระอุบาฬี เมื่อแรกได้พานักอยู่ที่วัดธรรมาราม ซึ่งเป็นวัดเล็ก ๆ มีอาณาเขตทิศเหนืออยู่ติดกับวัดท่าการ้อง ทิศใต้อยู่ติดกับวัดกษัตราธิราช ทิศตะวันออกอยู่ติดกับแม่น้ำเจ้าพระยา ทิศตะวันตกอยู่ติดกับถนนบางบาล ตั้งอยู่ที่ตำบลบ้านป้อม อำเภอพระนครศรีอยุธยา จังหวัดพระนครศรีอยุธยา ในปี พ.ศ. 2295 พระธรรมทูตชุดแรกจากกรุงศรีอยุธยานำโดยพระอุบาลี เดินทางไปยังศรีลังกา โดยจำพรรษาอยู่ที่วัดบุปผาราม ซึ่งปัจจุบันคือ วัดมัลวัตตะ ตั้งอยู่ที่เมืองแคนดี้ คณะพระธรรมทูตของไทย ได้บรรพชา และอุปสมบท สามเณรสรณังกร และคณะเป็นพระกว่า 700 รูปภายในระยะเวลา 3 ปี ทั้งยังร่วมกันฟื้นฟูพุทธศาสนาในศรีลังกา จนนำไปสู่การก่อตั้งคณะสงฆ์นิกายใหญ่ที่สุด และทรงอิทธิพลที่สุดในศรีลังกา ชื่อว่า **สยามวงศ์**

มรณภาพ
------

พระอุบาฬีมรณภาพด้วยโรคหูอักเสบ ภายในกุฏิวัดบุปผาราม (มัลวัตตวิหาร) เมื่อปี พ.ศ. 2298 พระเจ้าแผ่นดินศรีลังกาให้จัดพิธีถวายเพลิงศพอย่างยิ่งใหญ่สมเกียรติ โดยจัดขึ้นที่สุสานหลวงนามว่าอาดาหะนะมะลุวะ ปัจจุบันคือวัดอัศคิริยะเคดิเควิหาร เมืองกัณฏี ซึ่งปัจจุบันได้ก่ออิฐล้อมสถานที่เผาศพท่านไว้ หลังเสร็จสิ้นพิธีถวายเพลิงศพแล้ว ทรงรับสั่งให้สร้างเจดีย์บนยอดเขาใกล้วัดอัสคีริยะบรรจุอัฏฐิเพื่อสักการบูชาซึ่งมีปรากฏอยู่จนถึงปัจจุบัน กุฏิท่านพระอุบาลีและห้องพักของท่านได้รับการอนุรักษ์ไว้เป็นอย่างดีแม้จะเป็นเพียงห้องเล็ก ๆ มีเพียงเตียงเก่าๆและโต๊ะเก้าอี้อีกหนึ่งชุดเท่านั้น บริขารและสิ่งของที่ท่านเคยใช้สอยที่ยังเหลืออยู่ ชาวศรีลังกาก็ถือว่าเป็นสิ่งที่ควรเคารพเช่นกันและได้เก็บรักษาไว้จนทุกวันนี้

ดูเพิ่ม
-------

* สยามนิกาย

อ้างอิง
-------

1. ↑  *คำให้การขุนหลวงหาวัด ฉบับหลวง*. พระนคร : โรงพิมพ์โสภณพิพรรฒธนากร, 2459. 271 หน้า. หน้า 312.  [พระยาเทพาธิบดี พิมพ์แจกในงานปลงศพ นายพันตรี หลวงพิทักษ์นฤเบศร์ (จร บุนนาค) ผู้บิดา]
2. ↑  ดำรงราชานุภาพ, พระเจ้าบรมวงศ์เธอ กรมพระ. *เรื่องประดิษฐานพระสงฆ์สยามวงษ์ในลังกาทวีป*. พระนคร : กรมแผนที่ทหารบก, 2457. 447 หน้า. หน้า 142.  [สมเด็จพระเจ้าบรมวงศ์เธอ เจ้าฟ้ากรมพระนริศรานุวัติวงษ์ฯ พิมพ์แจกในงานพระศพ พระสัมพันธวงษ์เธอ พระองค์เจ้าพรรณราย]
3. ↑  ฉลองครบ 260 ปีความสัมพันธ์ด้านพุทธศาสนาไทย - ศรีลังกา
4. ↑  ไซเบอร์วนาราม
**อมานินาตาคิเลบเต** เป็นกษัตริย์เมโรอิติกที่ปกครองในช่วงศตวรรษที่ 6 อาจจะอยู่ระหว่าง 538 ถึง 519 ปีก่อนคริสตกาลที่นาปาตา พระองค์สืบทอดตำแหน่งต่อจากกษัตริย์อนาลมาเย และกษัตริย์คาร์คามานิก็สืบทอดพระราชบัลลังก์ต่อจากพระองค์ เช่นเดียวกับเชื้อพระวงศ์พระองค์อื่นๆ ในราชวงศ์ของพระองค์ พระองค์ถูกค้นพบว่าถูกฝังอยู่ท่ามกลางพีระมิดที่นูริ โดยเฉพาะพีระมิดนูริ หมายเลข 10 มีเพียงซากพีระมิดพร้อมกับบล็อกสลักที่เมโรอีเป็นหลักฐานที่เกี่ยวข้องของผู้ปกครองพระองค์นี้เท่านั้น กระบอกทองที่ค้นพบพร้อมกับไม้บรรทัดในพีระมิดนี้มีความสำคัญเช่นกัน ซึ่งไม่เหมือนกับที่ฝังไว้กับกษัตริย์แอสเพลตาในพีระมิดนูริ หมายเลข 8 แต่หน้าที่ของมันยังคงคลุมเครือ

อ้างอิงจาก เฮโรโดตัส ได้ระบุว่า กษัตริย์แห่งเปอร์เซียพระนามว่า แคมไบซีส ทรงพยายามบุกรุกเมโรอี เมื่อประมาณ 525 ปีก่อนคริสตกาล ที่อาจเกิดขึ้นในรัชสมัยของกษัตริย์อมานินาตาคิเลบเต

เครื่องประดับที่พบบนพระบรมศพ (มัมมี่) ของกษัตริย์ชาวนิวเบียพระนามว่า อมานินาตาคิเลบเต (ระหว่าง 538-519 ก่อนคริสตกาล) ที่พีระมิดนูริ หมายเลข 10 ปัจจุบันอยู่ที่พิพิธภัณฑ์วิจิตรศิลป์บอสตัน

อ้างอิง
-------

1. ↑  László Török, in: *Fontes Historiae Nubiorum, Vol. I*, Bergen 1994, 293-96, ISBN 82-991411-6-8
2. ↑  Fage, J. D. 1978. The Cambridge history of Africa, Vol. 2. From c. 500 BC to AD 1050. [S.l.]: [s.n.]. p.223
ในชื่อบุคคลญี่ปุ่นนี้นามสกุลคือ  *โทกูงาวะ*

**โทะกุงะวะ อิเอะฮะรุ** (ญี่ปุ่น: 徳川 家治; โรมาจิ: *Tokugawa Ieharu*; 22 พฤษภาคม ค.ศ. 1737 - 17 กันยายน ค.ศ. 1786) เป็นโชกุนลำดับที่ 10 ของ รัฐบาลเอโดะ ซึ่งดำรงตำแหน่งตั้งแต่ปี ค.ศ. 1760 ถึงปี ค.ศ. 1786

ในสมัยของโชกุนอิเอะฮะรุ อำนาจการปกครองส่วนใหญ่ตกอยู่ที่ ทะนุมะ โอะกิสึงุ (Tanuma Okitsugu, 田沼意次) และเรียกว่า สมัยของทะนุมะ (Tanuma-jidai, 田沼時代) ทะนุมะได้ทำการปฏิรูปเศรษฐกิจของญี่ปุ่น แต่ได้ชื่อว่าเป็นขุนนางที่ทุจริตฉ้อฉลและชั่วร้ายที่สุดในสมัยเอโดะ ใครก็ตามที่ต้องการตำแหน่งสูงส่งใน*บะกุฟุ*จำเป็นที่จะต้องติดสินบนทะนุมะ โอะกิสึงุ

ในสมัยของโชกุนอิเอะฮะรุเกิดภัยพิบัติขึ้นถึงสองครั้งในญี่ปุ่น ได้แก่ ไฟไหม้ครั้งใหญ่ปีเมวะ (Meiwa-no-daika, 明和の大火) ใน ค.ศ. 1772 และทุพภิกขภัยปีเท็นเม (Tenmei-no-daikikin, 天明の大飢饉) ใน ค.ศ. 1782 ถึง 1787 ในสมัยของโชกุนอิเอะฮะรุ หัวหน้าสถานีการค้า (Opperhoofd) ของฮอลันดาที่เกาะเดะจิมะชื่อว่า ไอแซค ทิตซิงฮ์ (Isaac Titsingh) ได้เข้าพบโชกุนอิเอะฮะรุ เป็นสมัยที่*รังงะกุ* (Rangaku, 蘭学) หรือศิลปวิทยาการตะวันตกนั้นเจริญรุ่งเรืองมากในญี่ปุ่น

โทะกุงะวะ อิเอะโมะโตะ (Tokugawa Iemoto, 徳川家基) บุตรชายเพียงคนเดียวของโชกุนอิเอะฮะรุ ได้เสียชีวิตลงในค.ศ. 1779 ด้วยอายุสิบแปดปี ใน ค.ศ. 1781 บะกุฟุได้เลือกโทะกุงะวะ อิเอะนะริ (Tokugawa Ienari, 徳川家斉) จากตระกูลโทะกุงะวะสาขาฮิโตะสึบะชิ (Hitotsubashi-Tokugawa-ke, 一橋徳川家) มาเป็นบุตรบุญธรรมและทายาทของโชกุนอิเอะฮะรุ โชกุนอิเอะฮะรุถึงแก่อสัญกรรมใน ค.ศ. 1786

ดูเพิ่ม
-------

* ทะนุมะ โอะกิสึงุ

อ้างอิง
-------

1. ↑  John Whitney Hall, The Cambridge History of Japan: Early modern Japan.

| ก่อนหน้า |  | โทกูงาวะ อิเอฮารุ |  | ถัดไป |
| --- | --- | --- | --- | --- |
| **โทะกุงะวะ อิเอะชิเงะ** |  |  **โชกุนแห่งเอะโดะบะคุฟุ** (ค.ศ. 1760 – 1786) |  | **โทะกุงะวะ อิเอะนะริ** |



| * ด
* ค
* ก
Tokugawa family crest โชกุนแห่งรัฐบาลเอโดะ |
| --- |
| อิเอยาซุ  **·**  ฮิเดตาดะ  **·**  อิเอมิตสึ  **·**  อิเอสึนะ  **·**  สึนาโยชิ  **·**  อิเอโนบุ  **·**  อิเอ็ตสึงุ  **·**  โยชิมุเนะ  **·**  อิเอชิเงะ  **·**  อิเอฮารุ  **·**  อิเอนาริ  **·**  อิเอโยชิ  **·**  อิเอซาดะ  **·**  อิเอโมจิ  **·**  โยชิโนบุ |
**อมรโกศ** (สันสกฤต: अमरकोश, ไอเอเอสที: Amarakośa) เป็นพจนานุกรมรวมศัพท์คำพ้องความหมายภาษาสันสกฤต เขียนโดยอมร หรืออมรสิงห์ นักวิชาการภาษาสันสกฤตผู้นับถือศาสนาเชนหรือพุทธศาสนา ผู้เป็นหนึ่งในนวรัตน์ประดับพระราชบัลลังก์พระเจ้าจันทรคุปต์ที่ 2 แห่งราชวงศ์คุปตะ ซึ่งครองราชย์ในราว ค.ศ. 400 บ้างก็ว่าอยู่ในรัชสมัยพระเจ้าวิกรมาทิตย์ เมื่อราวคริสต์ศตวรรษที่ 7

ชื่อของงานชิ้นนี้ มาจากศัพท์ *อมร* หมายถึง ไม่ตาย, หรือเทวดา หรือหมายถึงชื่อกวีผู้ประพันธ์ และ *โกศ* หมายถึง ทรัพย์, ตะกร้า, ถัง, พจนานุกรม หรือผลงานที่รวมเข้าด้วยกัน นอกจากนี้ยังเรียกชื่อหนึ่งว่า **นามลิงฺคานุศาสนมฺ** (नामलिङ्गानुशासनम्, Nāmaliṅgānuśāsanam) จากศัพท์ นาม, ลิงค, อนุ, ศาสน (คำสอนเกี่ยวกับนามและเพศ)

เนื้อหา
-------

อมรโกศประกอบด้วยบทร้อยกรองที่แต่งขึ้นเพื่อให้จำได้ง่าย แบ่งเป็น 3 กัณฑ์

* กัณฑ์แรกเรียกว่า "สวรรคาทิ" (ศัพท์ "สวรรค์" และอื่น ๆ)
* กัณฑ์ที่สองคือ "ภูวรรคาทิ" (ศัพท์ "โลก" และอื่น ๆ)
* และกัณฑ์ที่สาม ชื่อ "สามานยาทิ" (ศัพท์ทั่วไป)

ใน "สวรรคาทิ" แบ่งเป็น 10 วรรค ได้แก่ สฺวรฺควรฺค (สวรรค์), วฺโยมวรฺค (ท้องฟ้า), ทิควรฺค, กาลวรฺค, ธีวรฺค, ศัพทาทิวรฺค, ปาตาลโภคิวรฺค, (บาดาล) นรกวรฺค (นรก), วาริวรฺค (แม่น้ำ) โดยเริ่มด้วยร้อยกรอง 

"स्वरव्ययं स्वर्गनाकत्रिदिवत्रिदशालयाः" (สฺวรวฺยยํ สฺวรฺคนากตฺริทิวตฺริทศาลยาห์)
"अमरा निर्जरा देवास्त्रिदशा विबुघाः सुराः" (อมรา นิรฺชรา เทวาสฺตฺริทศา วิพุฆาห์ สุราห์)
บรรยายถึง สวรรค์ ในวรรคแรก ได้แก่ สฺว, อวฺย, สฺวรฺค, นาก, ตริทิว, ตริทศาลยะ ในวรรคที่สอง มีศัพท์เกี่ยวกับทวยเทพทั้งหลาย ในบทที่ต่อ ๆ ยังมีศัพท์หมายถึงพระพุทธเจ้าหลายคำ และนี่เป็นเหตุผลหนึ่งที่ทำให้น่าเชื่อว่าผู้แต่งเป็นชาวพุทธ ดังเช่น 

सर्वज्ञः सुगतः बुद्धो धर्मराजस्तथागतः (สรฺวชฺญห์ สุคตห์ พุทฺโธ ธรฺมราชสฺตถาคตห์)
समन्तभद्रो भगवान्मारजिल्लोकजिज्जिनः (สมนฺตภทฺโร ภควานฺมารชิลฺโลกชิชฺชินห์)
षडभिज्ञो दशबलो 'द्वयवादी विनायकः (ษฑภิชฺโญ ทศพโล 'ทฺวยวาที วินายกห์)
मुनीन्द्रः श्रीघनः शास्ता मुनिः शाक्यमुनिस्तु यः (มุนีนฺทฺรห์ ศฺรีฆนห์ ศาสฺตา มุนิห์ ศากฺยมุนิสฺตุ ยห์)
กัณฑ์ที่สองคือ "ภูวรรคาทิ" (ศัพท์ "โลก" และอื่น ๆ) แบ่งเป็น 10 วรรค ได้แก่ ภูววรฺค (โลก), ปุรวรฺค (เมือง), ไศลวรฺค (ภูเขา), วิโนศทิวรฺค (ป่าและการแพทย์), สิงฺหทิวรฺค (สิงโตและสัตว์อื่น ๆ), มนุษยวรฺค (มนุษย์), พรหมวรฺค (พราหมณ์), กฺษตฺริยวรฺค (กษัตริย์), ไวศยวรฺค (พ่อค้า), และ ศูทฺรวรฺค (ศูทร) 

สำหรับกัณฑ์ที่สาม ชื่อ "สามานยาทิ" (ศัพท์ทั่วไป) เป็นศัพท์เกี่ยวกับไวยากรณ์ ได้แก่ คุณศัพท์, กริยา คำเกี่ยวกับบทสวด ธุรกิจ และศัพท์เบ็ดเตล็ดอื่น ๆ เริ่มด้วย क्षेमंकरो 'रिष्टतातिश्शिवतातिश्शिवंकरः (กฺเษมํกโร 'ริษฺฏตาติศฺศิวตาติศฺศิวํกรห์) อันได้แก่ศัพท์ กฺเษมํกร, อริษฺฎตาติ ศิวตาติ และศิวํกร เป็นต้น

อรรถกถา
-------

มีอรรถกถาแก้คัมภีร์อมรโกศ เพื่ออธิบายให้เข้าใจความหมายที่ชัดเจน เช่น อมรโกโศทฆาตน ของ กษีรัสวามิน, ตีกาสรวัสมัน ของ วันธยฆตีย สรวานันท, รามาสรมี (วยาขยาสุธ) ของ ภานุชิ ทีกษิต, และปทจันทริกา ของ รายมุกุฏ เป็นต้น

บรรณานุกรม
----------

* Krsnaji Govinda Oka, Poona City, Law Printing Press, 1913
* Amarakosha จาก sanskritdocuments.org
* ไฟล์ อมรโกศ เก็บถาวร 2010-06-24 ที่ เวย์แบ็กแมชชีน โดย อวินาศ สถเย by Avinash Sathaye
* นามลิงคานุศาสน (อมรโกศ) ของ อมรสึห พร้อม อรรถกถา (อมรโกโศทฆาตน) ของ กษีรัสวามิน (1913) จากเว็บ Internet Archive
**การพิจารณาเนือร์นแบร์คครั้งหลัง** หรือชื่ออย่างเป็นทางการว่า **การพิจารณาอาชญากรสงครามต่อหน้าคณะตุลาการทหารเนือร์นแบร์ค** หมายถึงการพิจารณาทางทหาร 12 คดีซึ่งพิจารณาความผิดฐานอาชญากรรมสงครามซึ่งมีสมาชิกผู้นำทางทหาร การเมืองและเศรษฐกิจที่ยังมีชีวิตอยู่ของนาซีเยอรมนีเป็นจำเลย การพิจารณามีขึ้น ณ ตำหนักยุติธรรม เนือร์นแบร์ค หลังจากสงครามโลกครั้งที่สอง ตั้งแต่ ค.ศ. 1946 ถึง 1949 หลังจากการพิจารณาอาชญากรสงครามสำคัญต่อหน้าศาลทหารระหว่างประเทศแล้ว

เบื้องหลัง
----------

ถึงแม้ว่าเดิมทีแล้วฝ่ายสัมพันธมิตรมีแผนจะจัดการพิจารณาระหว่างประเทศมากกว่าหนึ่งที่ศาลทหารระหว่างประเทศ ความแตกแยกที่เพิ่มมากขึ้นระหว่างฝ่ายสัมพันธมิตรผู้ชนะสงคราม (สหรัฐอเมริกา สหราชอาณาจักร ฝรั่งเศส และสหภาพโซเวียต) ทำให้การจัดการพิจารณาเพิ่มขึ้นอีกนั้นไม่สามารถเป็นจริงในทางปฏิบัติได้ อย่างไรก็ตาม กฎหมายสภาควบคุม ฉบับที่ 10 ซึ่งสภาควบคุมฝ่ายสัมพันธมิตรได้ออกเมื่อวันที่ 20 ธันวาคม ค.ศ. 1945 ซึ่งให้อำนาจแก่ทางการผู้ยึดครองใด ๆ พิจารณาโทษอาชญากรสงครามที่ต้องสงสัยในเขตยึดครองของทางการนั้น ๆ ซึ่งอาศัยอำนาจตามกฎหมายนี้ ทางการสหรัฐเดินหน้าหลังจากการพิจารณาคดีเนือร์นแบร์คครั้งแรกสิ้นสุดลงแล้ว และจัดการพิจารณาอีกสิบสองคดีในเนือร์นแบร์ค ผู้พิพากษาในการพิจารณาเหล่านี้ล้วนแต่เป็นชาวอเมริกัน เช่นเดียวกับพนักงานอัยการ หัวหน้าทนายความสำหรับการฟ้องคดีอาญาคือ พลจัตวา เทลฟอร์ด เทย์เลอร์ ในเขตยึดครองอื่น ๆ ได้มีการจัดการพิจารณาที่คล้ายกันด้วย

การพิจารณา
----------

การพิจารณาทั้งสิบสองต่อหน้าคณะตุลาการทหารเนือร์นแบร์คนี้มีขึ้นระหว่างวันที่ 9 ธันวาคม ค.ศ. 1946 ถึง 13 เมษายน ค.ศ. 1949 ประกอบด้วย

1. การพิจารณาแพทย์ (9 ธันวาคม ค.ศ. 1946 - 20 สิงหาคม ค.ศ. 1947)
2. การพิจารณามิลช์ (2 มกราคม - 14 เมษายน ค.ศ. 1947)
3. การพิจารณาตุลาการ (5 ตุลาคม - 4 ธันวาคม ค.ศ. 1947)
4. การพิจารณาโพฮล์ (8 เมษายน - 3 พฤศจิกายน ค.ศ. 1947)
5. การพิจารณาฟลิค (ค.ศ. 19 เมษายน - 22 ธันวาคม ค.ศ. 1947)
6. การพิจารณาอีเกฟาร์เบน (27 สิงหาคม ค.ศ. 1947 - 30 กรกฎาคม ค.ศ. 1948)
7. การพิจารณาตัวประกัน (8 กรกฎาคม ค.ศ. 1947 - ค.ศ. 19 กุมภาพันธ์ ค.ศ. 1948)
8. การพิจารณารูเอสฮาอา (20 ตุลาคม ค.ศ. 1947 - 10 มีนาคม ค.ศ. 1948)
9. การพิจารณาไอน์ซัทซกรุพเพน (29 กันยายน ค.ศ. 1947 - 10 ตุลาคม ค.ศ. 1948)
10. การพิจารณาครุพพ์ (8 ธันวาคม ค.ศ. 1947 - 31 กรกฎาคม ค.ศ. 1948)
11. การพิจารณาคณะรัฐมนตรี (6 มกราคม ค.ศ. 1948 - 13 เมษายน ค.ศ. 1949)
12. การพิจารณากองบัญชาการทหารสูงสุด (30 ธันวาคม ค.ศ. 1947 - 28 ตุลาคม ค.ศ. 1948)

ผล
--

รวมทั้งหมดแล้ว จำเลย 142 คน จากทั้งหมด 185 คน ถูกตัดสินว่ามีความผิดในอย่างน้อยหนึ่งข้อหา 24 คนได้รับโทษประหารชีวิต ซึ่งในจำนวนนี้ 11 คนได้รับการลดโทษเหลือจำคุกตลอดชีวิต 20 คนถูกตัดสินจำคุกตลอดชีวิต 98 คนมีโทษจำคุกระยะเวลาลดหลั่นกันไป และอีก 35 คนถูกตัดสินว่าไม่มีความผิด จำเลย 4 คนจำเป็นต้องออกจากการพิจารณาเนื่องจากปัญหาสุขภาพ และจำเลย 4 คนทำอัตวินิบาตกรรมระหว่างการพิจารณา

โทษจำคุกระยะเวลานานจำนวนมากถูกลดโทษลงอย่างมากตามคำสั่งของผู้ตรวจการใหญ่ จอห์น เจ. แมคคลอย ในปี ค.ศ. 1951 และโทษประหารชีวิต 10 คนจากการพิจารณาไอน์ซัทซกรุพเพนถูกลดลงเหลือโทษจำคุก ในปีเดียวกัน ได้มีการนิรโทษผู้ที่ได้รับโทษจำคุกไปเป็นจำนวนมาก

อ้างอิง
-------

* The NMT proceedings at the Mazal Library.
* An overview เก็บถาวร 2010-11-25 ที่ เวย์แบ็กแมชชีน.
* A more detailed overview.
* A summary เก็บถาวร 2005-12-28 ที่ เวย์แบ็กแมชชีน เขียนโดย เบนจามิน เบ. เฟเรนคซ์.
**พลอย** ภาพยนตร์ยาวเรื่องที่หกของเป็นเอก รัตนเรือง เป็นภาพยนตร์แนวดราม่า (Drama) เป็นเรื่องของสองสามีภรรยาชาวไทยที่อาศัยอยู่ที่ต่างประเทศที่มางานศพของญาติที่ประเทศไทย และฝ่ายสามีได้ไปช่วยเหลือเด็กสาวคนนึงไว้ มันทำให้ความสัมพันธ์ของคนทั้งคู่เริ่มเข้าสู่วังวนของปัญหา นำแสดงโดย ลลิตา ศศิประภา, อภิญญา สกุลเจริญสุข, พรวุฒิ สารสิน และ อนันดา เอเวอริ่งแฮม

เรื่องย่อ
---------

พลอยเป็นเรื่องของสองสามีภรรยาชาวไทยที่อาศัยอยู่ที่เมืองนอกเป็นเวลาเจ็ดปี เมื่อทั้งสองต้องกลับเมืองไทยเพื่อร่วมงานศพของญาติคนหนึ่ง และเมื่อฝ่ายสามีได้เผอิญไปให้ความช่วยเหลือ พลอย เด็กสาวที่กำลังรอแม่กลับจากสต็อกโฮล์ม ความสัมพันธ์ของทั้งคู่ก็เริ่มเข้าสู่วังวนของปัญหา

พลอยเข้าฉายวันที่ 7 มิถุนายน พ.ศ. 2550 จัดจำหน่ายโดย ไฟว์สตาร์โปรดักชั่น โดยฉายรอบปฐมทัศน์เป็นครั้งแรกที่เทศกาลภาพยนตร์เมืองคานส์

รายชื่อนักแสดง
--------------

* ลลิตา ปัญโญภาส รับบท แดง
* พรวุฒิ สารสิน รับบท วิทย์
* อภิญญา สกุลเจริญสุข รับบท พลอย
* อนันดา เอเวอร์ริ่งแฮม รบบท นัท (บาร์เทนเดอร์)
* พรทิพย์ ปาปะนัย รับบท ตุ้ม
* ทักษกร ประดับพงษา รับบท หมู

การตอบรับ
---------

ในนิตยสาร ฟิล์มแมกซ์ มีนักวิจารณ์ให้ดาว "พลอย" ทั้งหมด 11 คน รวม 36 ดาว เฉลี่ยเท่ากับ 3.27 ดาว (จากคะแนนเต็ม 4 ดาว) น่าสังเกตว่าไม่มีนักวิจารณ์คนไหนให้ 4 ดาวเต็ม แต่ขณะเดียวกันก็ไม่มีใครให้ต่ำกว่า 3 ดาว

รางวัล
------

ภาพยนตร์เรื่อง พลอย ได้รับรางวัลภาพยนตร์ยอดเยี่ยมจากสายนักวิจารณ์ ของเทศกาลหนังโอเชี่ยนซีเนแฟน ประจำกรุงเดลลี ประเทศอินเดีย ประจำปี ค.ศ.๒๐๐๗ (fipresci)
โดยคณะกรรมการได้ให้เหตุผลว่า "For its subtle and beguiling representation of fantasy, sexuality, risk, and renewal in a Contemporary urban context evoked with great skill."

นอกจากนี้ ภาพยนตร์เรื่อง พลอย ยังได้รับการเสนอชื่อเข้าชิง จาก เฉลิมไทยอวอร์ด ครั้งที่ 5 ซึ่งเป็นการลงคะแนนของสมาชิกเว็บไซต์ พันทิปดอตคอม ใน 5 สาขาด้วยกัน นั่นคือ ภาพยนตร์แห่งปี, งานกำกับภาพยนตร์แห่งปี (เป็นเอก รัตนเรือง), สาขานักแสดงหญิงในบทนำจากภาพยนตรไทยแห่งปี (ลลิตา ศศิประภา), นักแสดงหญิงในบทสมทบจากภาพยนตร์ไทยแห่งปี (อภิญญา สกุลเจริญสุข) และ บทภาพยนตร์ไทยแห่งปี (เป็นเอก รัตนเรือง)

เกร็ด
-----

* ได้รับการคัดเลือกเข้าสายสมาคมผู้กำกับฝรั่งเศส หรือ Directors' Fortnight ที่เทศกาลหนังเมืองคานส์ ประจำปี 2550
* พลอยเป็นภาพยนตร์ไทยเรื่องแรกที่ไปถ่ายทำที่สนามบินสุวรรณภูมิ
* เพลงประกอบโดย จ๊อบ บรรจบ พลอินทร์

อ้างอิง
-------

1. ↑  คอลัมน์วิจารณ์ นิตยสารฟิล์มแมกซ์ เดือนกรกฎาคม 2550 หน้า 140

* ข้อมูลภาพยนตร์จาก Thai cinema
* ข้อมูลภาพยนตร์ เก็บถาวร 2010-11-22 ที่ เวย์แบ็กแมชชีน

แหล่งข้อมูลอื่น
---------------

* เว็บไซต์ภาพยนตร์พลอย เก็บถาวร 2007-06-05 ที่ เวย์แบ็กแมชชีน
* พลอย (Ploy) เก็บถาวร 2009-08-16 ที่ เวย์แบ็กแมชชีน
* *พลอย (2007)* ที่สยามโซน
* ดูหนังมาสเตอร์ออนไลน์

| * ด
* ค
* ก
ภาพยนตร์โดย เป็นเอก รัตนเรือง |
| --- |
| ฝัน บ้า คาราโอเกะ (2540) • เรื่องตลก 69 (2542) • มนต์รักทรานซิสเตอร์ (2544) • เรื่องรัก น้อยนิด มหาศาล (2546) • คำพิพากษาของมหาสมุทร (2549) • พลอย (2550) • นางไม้ (2552) • ฝนตกขึ้นฟ้า (2554) • ประชาธิป'ไทย ร่วมกับภาสกร ประมูลวงศ์ ประเภทสารคดี (2554) |
**สมดุลทางกลศาสตร์**

วัตถุหนึ่งวางบนพื้นผิว โดยมีแรงกระทำ mg เป็นแรงน้ำหนัก และ N เป็นแรงปฏิกิริยาตั้งฉาก ทั้งสองแรงมีขนาดเท่ากัน แต่ทิศตรงข้าม เพราะฉะนั้นแรงลัพธ์จึงเท่ากับศูนย์ จึงถือได้ว่าวัตถุนี้อยู่ในสถานะสมดุลเชิงกลเสถียร
ในทางกลศาสตร์คลาสสิก อนุภาคที่อยู่ในภาวะสมดุลกล คือมีแรงลัพธ์ต่ออนุภาคที่เป็นศูนย์ สำหรับระบบทางฟิสิกส์ที่ประกอบด้วยระบบย่อยๆหลายๆระบบรวมกัน ระบบนั้นจะอยู่ในภาวะสมดุลได้ก็ต่อเมื่อแรงลัพธ์ที่กระทำต่อระบบย่อยๆทั้งหมดเท่ากับศูนย์

นอกจากการกำหนดสมดุลทางกลในแง่ของแรงแล้วยังมีคำจำกัดความอื่น ๆ อีกมากมายสำหรับความสมดุลทางกล ในแง่ของโมเมนตัม (Momentum) ระบบจะอยู่ในภาวะสมดุล หากโมเมนตัมของส่วนๆย่อยในระบบมีค่าคงตัว หรือในแง่ของความเร็ว (Velocity) ระบบจะอยู่ในภาวะสมดุลถ้าความเร็วคงที่ สำหรับสภาวะสมดุลกลการหมุน โมเมนตัมเชิงมุมของวัตถุจะต้องอนุรักษ์ และทอร์ก (Torque) เท่ากับศูนย์ โดยทั่วไปในระบบอนุรักษ์ สมดุลจะเกิดขึ้นเมื่อจุดหนึ่งที่ถูกกำหนดขึ้นในระบบ มีอัตราการเปลี่ยนแปลงพลังงานศักย์ ในพิกัดทั่วไปเป็นศูนย์

ถ้าอนุภาคในสภาวะสมดุลมีความเร็วเป็นศูนย์ อนุภาคนั้นจะอยู่ในภาวะสมดุลสถิต (Static equilibrium) เนื่องจากอนุภาคทั้งหมดในภาวะสมดุลมีความเร็วคงที่ นั่นคืออนุภาคจะอยู่นิ่งเสมอ เมื่อพิจารณาในกรอบอ้างอิงเฉื่อย (Inertial reference frame)

ความเสถียรภาพ (Stability)
-------------------------

คุณสมบัติที่สำคัญของระบบที่สมดุลกล คือความเสถียรภาพ

### การตรวจสอบความเสถียรของพลังงานศักย์

ถ้าเรามีฟังก์ชันที่อธิบายพลังงานศักย์ของระบบ เราสามารถกำหนดจุดสมดุลของระบบได้โดยใช้แคลคูลัส ระบบที่มีความสมดุลเชิงกล ณ จุดวิกฤติ (Critical point) ของฟังก์ชันจะใช้อธิบายถึงพลังงานศักย์ของระบบ เราสามารถหาจุดเหล่านี้โดยใช้ข้อเท็จจริงที่ว่าอนุพันธ์ของฟังก์ชันเป็นศูนย์ที่จุดเหล่านี้ เพื่อตรวจสอบว่าระบบมีเสถียรภาพหรือไม่เสถียร โดยเราจะใช้การทดสอบอนุพันธ์ลำดับที่สอง :

สมดุลไม่เสถียร
อนุพันธ์ลำดับสอง < 0
พลังงานที่มีศักยภาพอยู่ที่ระดับสูงสุด หมายความว่าระบบอยู่ในสถานะสมดุลที่ไม่เสถียร ถ้าระบบถูกรบกวนเล็กน้อยจากจุดสมดุล ระบบจะไม่สามารถกลับมายังสถานะสมดุลเดิมได้อีก

สมดุลเสถียร
อนุพันธ์ลำดับสอง > 0
พลังงานที่มีศักยภาพอยู่ที่ระดับต่ำสุด หมายความว่าระบบอยู่ในสถานะสมดุลที่เสถียร ถ้าระบบถูกรบกวนเล็กน้อยจากจุดสมดุล แล้วจะมีแนวโน้มที่จะกลับมาสู่สถานะสมดุลได้ ระบบสามารถมีจุดสมดุลได้มากกว่าหนึ่งจุด สำหรับระบบสมดุลใดๆที่มีพลังงานศักย์มากกว่าค่าสัมบูรณ์ต่ำสุดจะแสดงสถานะกึ่งสมดุล (Metastable state)

สมดุลสะเทิน
อนุพันธ์ลำดับสอง = 0
ระบบจะคงความเสถียรภาพไว้ ถ้าระบบไม่ถูกรบกวน และเพื่อหาเสถียรภาพของระบบ จะต้องมีการตรวจสอบอนุพันธ์ระดับสูงขึ้น ระบบจะอยู่ในสถานะสมดุลไม่เสถียร ถ้าอนุพันธ์ต่ำสุดที่ไม่เท่ากับศูนย์เป็นจำนวนคี่ หรือมีค่าเป็นลบ แต่ถ้าอนุพันธ์ต่ำสุดที่ไม่เท่ากับศูนย์เป็นจำนวนคู่ หรือมีค่าเป็นบวก แสดงว่าระบบอยู่ในสถานะสมดุลเสถียร สำหรับอนุพันธ์ระดับสูงขึ้นยังคงเท่ากับศูนย์ แสดงว่าไม่สามารถบอกถึงเสถียรภาพของสมดุลได้

เมื่อพิจารณาจากระบบมากกว่า 1 มิติ มีความเป็นไปได้ที่จะได้ผลลัพธ์แตกต่างกัน เมื่อพิจารณาทิศทางที่แตกต่างกัน ตัวอย่างเช่น ระบบมีสมดุลเสถียรในทิศ x แต่มีสมดุลไม่เสถียรในแนวแกน y ระบบที่มีลักษณะแบบนี้ คือระบบที่มีจุดสมดุลแบบอานม้า (Saddle point) โดยทั่วไปความสมดุลจะมีเสถียรภาพ ถ้ามีระบบมีเสถียรภาพในทุกทิศทาง
**การพิชิตอียิปต์ของชาวมุสลิม** ซึ่งนำโดยกองทัพของอัมร์ อิบน์ อัลอาศ โดยเกิดขึ้นระหว่าง ค.ศ. 639 ถึง ค.ศ. 646 และอยู่ภายใต้การดูแลของรัฐเคาะลีฟะฮ์รอชิดูน เป็นจุดสิ้นสุดระยะเวลาเจ็ดศตวรรษที่ยาวนานของการปกครองของจักรวรรดิโรมันเหนืออียิปต์ซึ่งเริ่มขึ้นเมื่อ 30 ปีก่อนคริสตกาล ส่วนการปกครองของจักรวรรดิไบแซนไทน์ภายในถูกสั่นคลอน เนื่องจากอียิปต์ถูกพิชิตและยึดครองเป็นเวลาหนึ่งทศวรรษโดยจักรวรรดิซาเซเนียน ในปี ค.ศ. 618 – ค.ศ. 629 ก่อนที่จักรพรรดิเฮราคลิอุสแห่งจักรวรรดิไบแซนไทน์จะทรงฟื้นตัวการปกครอง รัฐเคาะลีฟะฮ์จึงใช้ประโยชน์จากความเสื่อมอำนาจของจักรวรรดิไบแซนไทน์และเข้ายึดอียิปต์ได้หลังจากการพิชิตอียิปต์โดยจักรวรรดิเฮราคลิอุสสิบปี

ในช่วงกลางคริสต์ทศวรรษที่ 630 ชาวโรมันได้สูญเสียพื้นที่บริเวณเลวานไทน์และพันธมิตรชาวกัซซานิดในบริเวณอาระเบียให้กับรัฐเคาะลีฟะฮ์ไปแล้ว การสูญเสียมณฑลอันรุ่งเรืองของอียิปต์และความพ่ายแพ้ของกองทัพจักรวรรดิไบแซนไทน์จึงส่งผลให้จักรวรรดิอ่อนแอลงอย่างมาก ซึ่งทำให้เกิดการสูญเสียดินแดนเพิ่มเติมในอีกหลายศตวรรษข้างหน้า

อ้างอิง
-------

1. ↑  Sijpesteijn 2007, p. 440.
2. ↑  Sijpesteijn 2007, p. 437,441.
3. ↑  Haykal 1944, ch. 18

บรรณานุกรม
----------

* Sijpesteijn, Petra M. (2007). "The Arab conquest of Egypt and the beginning of Muslim rule". ใน Bagnall, Roger S. (บ.ก.). *Egypt in the Byzantine world, 300-700*. ISBN 9780521871372.
* Haykal, Muhammad Husayn (1944). *Al Farooq, Umar*.
ไวทยนาถมนเทียร หรือ แพทยนาถมนเทียร ในเทวฆัร รัฐฌารขัณฑ์
**ไวทยะ** (สันสกฤต: वैद्य เบงกอล: বৈদ্য มลยาฬัม: വാദ്ധ്യാർ) หรือถอดรูปตรงกับภาษาไทยคำว่า **เวทย์** หรือ **แพทย์** เป็นคำภาษาสันสกฤตแปลว่า "แพทย์" นอกจากนี้ยังปรากฏคำนี้ใช้ในภาษาอินโด-อารยันอื่น ๆ เช่น ภาษาฮินดี โดยทั่วไปคำนี้ใช้ในประเทศอินเดียเพื่อเรียกบุคคลที่ปฏิบัติอายุรเวท ระบบการแพทย์พื้นถิ่นของอินเดีย ไวทยะอาวุโสหรือไวทยะระดับอาจารย์จะเรียกว่า *ไวทยราช* (Vaidyarāja; แพทยราช) เพื่อเป็นการแสดงความเคารพ ส่วนไวทยะที่สำเร็จการฝึกฝนและร่ำเรียนจากทุกตำราของอายุรเวทรวมถึงเชี่ยวชาญในการรักษาด้วยอายุรเวทจะเรียกว่า *ปรนาจารย์* (Pranaacharya) ราชสกุลในอินเดียบางตระกูลมักมีไวทยะประจำครอบครัว และเรียกว่าเป็น *ราชไวทยะ* (ราชแพทย์)

นามสกุล
-------

"ไวทยะ" ยังปรากฏใช้เป็นนามสกุลในแถบอินเดียเหนือและตะวันตก บุคคลที่มีชื่อเสียงที่มีนามสกุลนี้ เช่น จินตมัณ วินายก ไวทยะ, อรุณ ศรีธร ไวทยะ, ลักษมัณ ชคันนาถ ไวทยะ, นารายัณ ชคันนาถ ไวทยะ เป็นต้น

ดูเพิ่ม
-------

* flagสถานีย่อยประเทศอินเดีย

* แพทย์
* กบิราช
* ไพทยะ คำเทียบเท่าในวัฒนธรรมเบงกอล อาจสะกดเป็นไวทยะ หรือ ไวธยะ
* ไวทยาร์ หรือ แพทยาร์ คำเทียบเท่าที่นิยมใช้ในแถบเกรละ

อ้างอิง
-------

1. ↑  "Monier-Williams Sanskrit-English Dictionary, Online Edition".
2. ↑  "DSAL Hindi Dictionary".[*ลิงก์เสีย*]
3. ↑  Ember, Carol R. *Encyclopedia of medical anthropology: health and illness in the ...* Vol. 2.
4. ↑  Hutchison, Rose. *Gazetteer of the Chamba State*.
5. ↑  Agrawal, S. P. *Development/digression diary of India: 3D companion volume to Information ...*
6. ↑  "Vaidya Name Meaning". *Ancestry.com*. สืบค้นเมื่อ 18 November 2018.
**การพิจารณาคดีสโกปส์** (อังกฤษ: Scopes Trial) หรือชื่ออย่างเป็นทางการว่า ***คดีระหว่างรัฐเทนเนสซีกับจอห์น ทอมัส สโกปส์*** (อังกฤษ: *The State of Tennessee v. John Thomas Scopes*) เป็นคดีความในประวัติศาสตร์สหรัฐเมื่อเดือนกรกฎาคม 1925 ใจความว่า จอห์น ที. สโกปส์ จำเลยประกอบอาชีพครูไฮสกูล ถูกกล่าวหาว่าฝ่าฝืนรัฐบัญญัติบัตเลอร์ของรัฐเทนเนสซี ซึ่งห้ามสอนวิวัฒนาการในโรงเรียนที่ได้รับเงินอุดหนุนจากรัฐ การพิจารณาคดีดังกล่าวจงใจจัดขึ้นเพื่อดึงดูดความสนใจของสาธารณะต่อเมืองขนาดเล็กชื่อ เดย์ตัน รัฐเทนเนสซี อันเป็นสถานที่จัดการพิจารณาคดี ทั้งนี้ ไม่แน่นอนว่าสโกปส์ได้สอนวิวัฒนาการจริงหรือไม่ แต่เขาเจตนากล่าวโทษตนเองเพื่อให้คดีนี้มีจำเลย

สโกปส์ถูกวินิจฉัยว่ามีความผิดและถูกปรับเป็นเงิน 100 ดอลลาร์สหรัฐ (เทียบเท่ากับ 1,500 ดอลลาร์สหรัฐในปี 2019) แต่มีการกลับคำตัดสินด้วยเหตุทางเทคนิค การพิจารณาคดีนี้ประสบความสำเร็จในการดึงดูดความสนใจระดับประเทศ มีผู้สื่อข่าวระดับชาติแห่กันมาที่เดย์ตันเพื่อทำข่าวทนายความชื่อดังที่ตกลงมารับทำคดีให้ทั้งสองฝ่าย วิลเลียม เจนนิงส์ ไบรอัน ผู้สมัครรับเลือกตั้งประธานาธิบดีสามสมัยและอดีตรัฐมนตรีว่าการกระทรวงการต่างประเทศ ว่าความให้โจทก์ ส่วนแคลเรนซ์ แดร์โรว์ ทนายความจำเลยผู้มีชื่อเสียง ว่าความให้สโกปส์ การพิจารณาคดีนี้ยังตีแผ่กรณัพิพาทระหว่างผู้ถือความเชื่อดั้งเดิม (fundementalist) กับผู้ถือความเชื่อสมัยใหม่ (modernist) โดยผู้ถือความเชื่อสมัยใหม่กล่าวว่าวิวัฒนาการเข้ากันไม่ได้กับศาสนา ส่วนผู้ถือความเชื่อดั้งเดิม กล่าวว่าพระวจนะของพระเป็นเจ้าที่ปรากฏในคัมภีร์ไบเบิลมีลำดับความสำคัญเหนือกว่าความรู้ของมนุษย์ทั้งปวง

อ้างอิง
-------

1. ↑  "Tennessee Anti-evolution Statute—UMKC School of Law". *umkc.edu*. คลังข้อมูลเก่าเก็บจากแหล่งเดิมเมื่อ May 20, 2009.
2. ↑  Mark Paxton (2013). *Media Perspectives on Intelligent Design and Evolution*. ABC-CLIO. p. 105. ISBN 9780313380648.
3. ↑  Charles Alan Israel (2004). *Before Scopes: Evangelicalism, Education, and Evolution in Tennessee, 1870–1925*. U of Georgia Press. p. 161. ISBN 9780820326450.
4. ↑  Cotkin, George (2004) [1992]. *Reluctant Modernism: American Thought and Culture, 1880–1900*. Lanham, MD: Rowman & Littlefield. pp. 7–14. ISBN 978-0-7425-3746-0. สืบค้นเมื่อ October 5, 2013.
| A97M.Loaded |
| --- |
| 

|  |  |
| --- | --- |
| **ชื่ออื่นๆ** | Macro.Access.SlitherA97M\_SLITHER.IIA97M/Loaded.A |
| **ประเภท** | มาโคร ทดลอง |
| **วันที่พบ** | 19 กุมภาพันธ์ ค.ศ. 2002 |

 |
| **ข้อมูล** |
| 

|  |  |
| --- | --- |
| **ความรุนแรง** | ? |
| **การโจมตี** | ? |
| **แพร่กระจาย** | ? |

 |

A97M.Loaded เป็นไวรัสประเภท มาโคร ที่จะมีผลต่อไฟล์นามสกุล .mdb (ฐานข้อมูลไมโครซอฟท์ แอคเซส)

ข้อมูลทางเทคนิค
---------------

ไวรัสตัวนี้ใช้มาโครทั้งหมด 2 มาโครโมดูล: Autoexec และ IsLoaded. ในโมดูล Autoexec จะเป็นการดักจับการทำงาน เมื่อไฟล์ฐานข้อมูลไมโครซอรฟท์ แอคเซส ทำงาน มันจะเรียกโมดูล IsLoaded ให้ทำงาน. ตัวโมดูล IsLoaded นี้เอง จะพยายามจะทำลายระบบของตัวเครื่อง. ซึ่งมันอาจจะทำลายไฟล์ที่มีอยู่ในไดรฟ์ C โดยการใช้คำสั่ง Deltree ด้วยรูปแบบคำสั่งดังนี้:

```
COMMAND.COM /C DELTREE C: /Y
```

หมายเหตุ: คำสั่ง Deltree ไม่มีอยู่ใน Windows NT, 2000 และ วินโดสรุ่น

ไวรัสตัวนี้ จะพยายามทำให้ไฟล์ .mdb ทั้งหมดในเครื่องคอมพิวเตอร์ตัวนั้นติดมัน. ถ้าหากมันเจอไฟล์ดังกล่าว ไวรัสจะพยายามคัดลอกโมดูลทั้ง 2 ไปยังไฟล์นั้นๆ.

หลังจากที่ไว้รัสทำลายระบบเครื่องแล้ว, มันอาจจะยังลบตัวมันเองจากไฟล์ฐานข้อมูลที่ติดไวรัสด้วย
**การโดดเดี่ยวอย่างสง่างาม** (อังกฤษ: Splendid isolation) เป็นนโยบายการต่างประเทศซึ่งดำเนินการโดยอังกฤษในช่วงปลายคริสต์ศตวรรษที่ 19 ภายใต้การนำของนายกรัฐมนตรีจากพรรคอนุรักษนิยม เบนจามิน ดิสราเอลี และมาร์ควิสแห่งซอลสบรี คำดังกล่าวได้ประดิษฐ์ขึ้นมาโดยนักการเมืองชาวแคนาดาเพื่อสรรเสริญการไม่เข้าไปยุ่งเกี่ยวในกิจการของยุโรป ปัจจุบัน นักประวัติศาสตร์ยังโต้เถียงกันว่านโยบายดังกล่าวมีขึ้นโดยเจตนาหรืออังกฤษถูกบังคับให้อยู่ในฐานะดังกล่าวโดยเหตุการณ์ปัจจุบัน

เบื้องหลัง
----------

ในช่วงปลายคริสต์ศตวรรษที่ 19 เป้าหมายหลักของอังกฤษในนโยบายการต่างประเทศคือการรักษาดุลอำนาจในทวีปยุโรปและเข้าขัดขวางในสิ่งที่ทำให้ดุลอำนาจนี้สูญเสียไป เป้าหมายรองลงมาคือการป้องกันผลประโยชน์โพ้นทะเลของตนในอาณานิคมและดินแดนในปกครอง ซึ่งก็คือ การค้าเสรีซึ่งทำให้จักรวรรดิอังกฤษคงอยู่ได้ เส้นทางทางทะเลไปยังอาณานิคม โดยเฉพาะอย่างยิ่ง เส้นทางที่เชื่อมระหว่างอังกฤษและอินเดีย (ผ่านทางคลองสุเอซ) ถูกพิจารณาว่าสำคัญยิ่ง

นโยบายการโดดเดี่ยวอย่างสง่างามมีลักษณะของความไม่เต็มใจที่จะเข้าสู่พันธมิตรยุโรปอย่างถาวรหรือมีข้อผูกมัดกับมหาอำนาจอื่น ๆ และโดยการให้ความสำคัญเพิ่มขึ้นแก่อาณานิคมอังกฤษ รัฐในอารักขาและดินแดนโพ้นทะเล นี่จึงเกิดขึ้นไปพร้อมกับพัฒนาการของจักรวรรดิไม่เป็นทางการผ่านทางการใช้เขตอิทธิพลและรัฐบริวาร ซึ่งอยู่ในปกครอง แต่ไม่ได้ถูกปกครองโดยตรงโดยอังกฤษ
**การโต้วาทีเรื่องวิวัฒนาการที่อ็อกซ์ฟอร์ด ค.ศ. 1860** เกิดขึ้นที่พิพิธภัณฑ์มหาวิทยาลัยอ็อกซ์ฟอร์ดในอ็อกซ์ฟอร์ด ประเทศอังกฤษ เมื่อวันที่ 30 มิถุนายน 1860 เป็นเวลาเจ็ดเดือนหลังการจัดพิมพ์ *กำเนิดสปีชีส์* ของชาลส์ ดาร์วิน ผู้เข้าร่วมได้แก่นักวิทยาศาสตร์และนักปรัชญาชาวบริติชที่มีชื่อเสียงหลายคน รวมทั้งโทมัส เฮนรี ฮักซ์เลย์, บิชอปซามูเอล วิลเบอร์ฟอร์ซ, เบนจามิน โบรดี, โจเซฟ ดาลตัน ฮุกเกอร์ และโรเบิร์ต ฟิตซ์รอย

การโต้วาทีครั้งนี้เป็นที่จดจำมาถึงปัจจุบันในการแลกคารมอย่างดุเดือด ซึ่งเล่ากันว่าวิลเบอร์ฟอร์ซถามฮักซ์เลย์ว่าเขาสืบเชื้อสายมาจากลิงผ่านปู่ยาตายายฝั่งไหน ฮักซ์เลย์จึงตอบว่าเขาไม่อายที่มีลิงเป็นบรรพบุรุษ แต่เขาจะรู้สึกอับอายหากไปเกี่ยวดองกับคนที่ใช้พรสวรรค์ยิ่งใหญ่ของเขาเพื่อบดบังความจริง

การพบปะครั้งนี้มักเรียกว่า **การโต้วาทีฮักซ์เลย์–วิลเบอร์ฟอร์ซ** หรือ **การโต้วาทีวิลเบอร์ฟอร์ซ–ฮักซ์เลย์** แต่เป็นคำอธิบายที่คลาดเคลื่อน อันที่จริงการโต้วาทีนี้ไม่ใช่การโต้วาทีระหว่างคนสองคน แต่เป็นการอภิปรายที่ถูกเล่าจนเห็นภาพที่เกิดขึ้นหลังการนำเสนอเอกสารโดยจอห์น วิลเลียม ดราเปอร์แห่งมหาวิทยาลัยนิวยอร์ก ว่าด้วยการพัฒนาทางปัญญาของทวีปยุโรปที่เกี่ยวข้องกับทฤษฎีของดาร์วิน ไม่มีบันทึกการโต้วาทีแบบคำต่อคำ และยังมีความไม่แน่นอนอยู่พอสมควรว่าฮักซ์เลย์และวิลเบอร์ฟอร์ซพูดว่าอะไรแน่ และบันทึกต่อ ๆ มาล้วนถูกบิดเบือนทั้งสิ้น

อ้างอิง
-------

1. ↑  Thomson, Keith Stewart (2000). "Huxley, Wilberforce and the Oxford Museum". *American Scientist*. **88** (3): 210. doi:10.1511/2000.3.210. คลังข้อมูลเก่าเก็บจากแหล่งเดิมเมื่อ 2011-06-11. สืบค้นเมื่อ 2021-06-22.
2. 1 2  Lucas, J. R. (1979). "Wilberforce and Huxley: a legendary encounter". *The Historical Journal*. **22** (2): 313–330. doi:10.1017/S0018246X00016848. PMID 11617072. คลังข้อมูลเก่าเก็บจากแหล่งเดิมเมื่อ 2011-04-10. สืบค้นเมื่อ 2021-06-22.
3. ↑  Oxford Chronicle, 7 July 1860. See also the recent essay by James C. Ungureanu, "A Yankee at Oxford: John William Draper at the British Association for the Advancement of Science at Oxford, 30 June 1860," *Notes and Records: The Royal Society Journal for the History of Science*, (2015).
4. ↑  Frank A. J. L. James (2005). "An 'open clash between science and the church'? Wilberforce, Huxley and Hooker on Darwin at the British Association, Oxford, 1960". ใน David M. Knight & Matthew D. Eddy (บ.ก.). *Science and Beliefs: From Natural Philosophy to Natural Selection*. Ashgate. pp. 171–193. ISBN 978-0-7546-3996-1.
5. ↑  Numbers, Ronald. Galileo goes to jail and other myths about science and religion. Harvard University Press, 2009, 155
| A2K.Damcor |
| --- |
| 

|  |
| --- |
| **ชื่ออื่นๆ** |
| **ประเภท** | หนอน |
| **วันที่พบ** | 18 พฤษภาคม ค.ศ. 2004 |

 |
| **ข้อมูล** |
| 

|  |  |
| --- | --- |
| **ความรุนแรง** | ต่ำ |
| **การโจมตี** | ต่ำ |
| **แพร่กระจาย** | ต่ำ |

 |

A2K.Damcor เป็นไวรัสคอมพิวเตอร์ ที่เขียนด้วย มาโคร ซึ่งอยู่ในรูปแบบไฟล์ .mdb และกระจายตนเองผ่านการแนบไฟลของ ไมโครซอฟท์ เอาท์ลุค.

หนอนตัวนี้ถูกเขียนด้วยสคริป์ ไมโครซอฟท์ Visual Basic

ระบบปฏิบัติการที่มีผลกระทบ
--------------------------

* Windows 2000
* Windows 95
* Windows 98
* Windows Me
* Windows NT
* Windows Server 2003
* Windows XP

ข้อมูลทางเทคนิค
---------------

เมื่อ A2k.Damcor ทำงาน, มันจะทำงานดังนี้:  

1. เปิด ไมโครซอฟท์ แอคเซส เพื่อสั่งให้รหัสมาโครทำงาน.  

2. เปิดใช้งาน ไมโครซอฟท์ เอาท์ลุค เพื่อส่ง อีเมลตัวเองที่มีอยู่ใน Address book.  

3. อีเมลดังกล่าวจะมีรูปแบบดังนี้:  

```
     หัวข้อ: Re: Saddam Corrupted
     ข้อความ: Please find the details of Saddam Corrupted
     สิ่งที่แนบมาด้วย: account.mdb
```

4. ปิดไมโครซอฟท์ แอคเซส.
สมัชชาใหญ่แห่งสหประชาชาติประกาศให้**วันเสรีภาพสื่อมวลชนโลก**หรือ**วันสื่อมวลชนโลก**ตรงกับวันที่ 3 พฤษภาคมของทุกปี เพื่อสร้างความตระหนักถึงความสำคัญของเสรีภาพสื่อและย้ำเตือนรัฐบาลถึงหน้าที่เคารพและสนับสนุนเสรีภาพในการแสดงออกซึ่งได้รับการคุ้มครองตามปฏิญญาสากลว่าด้วยสิทธิมนุษยชน ข้อ 19 และเป็นเครื่องหมายวันครบรอบปฏิญญาวินด์ฮุก อันเป็นคำแถลงหลักสื่อมวลชนเสรีซึ่งนักหนังสือพิมพ์ชาวแอฟริการวบรวมไว้ในปี 2534

**2022 Press Freedom Index**
  Good situation
  Satisfactory situation
  Noticeable problems
  Difficult situation
  Very serious situation
  Not classified / No data
ในวันดังกล่าว ยูเนสโกนำเสนอรางวัลเสรีภาพสื่อโลกยูเนสโก/กีลเลร์โม กาโน (UNESCO/Guillermo Cano World Press Freedom Prize) แก่ปัจเจกบุคคล องค์การหรือสถาบันที่สมควรซึ่งมีส่วนในการปกป้อง และ/หรือ สนับสนุนเสรีภาพสื่อทุกหนแห่งบนโลก โดยเฉพาะอย่างยิ่งเมื่อเป็นการเผชิญอันตราย รางวัลดังกล่าวตั้งขึ้นในปี 2540 และมอบให้ตามคำแนะนำของคณะลูกขุนอิสระซึ่งเป็นวิชาชีพข่าว 14 คน องค์การนอกภาครัฐทั้งระดับภูมิภาคและระหว่างประเทศซึ่งทำงานด้านเสรีภาพสื่อมวลชน และรัฐสมาชิกยูเนสโกเป็นผู้เสนอชื่อผู้เข้าชิงรางวัล


1. ↑  "2022 World Press Freedom Index". *Reporters Without Borders*. 2022.
ความยาวพันธะภายในโมเลกุลของคาร์บอนิลซัลไฟด์
**ความยาวพันธะ** (อังกฤษ: Bond Length) คือ ระยะทางระหว่างจุดศูนย์กลางของอะตอมที่สร้างพันธะเคมีกัน ซึ่งความยาวพันธะระหว่างอะตอมคู่หนึ่งๆจะมีค่าเฉพาะในแต่ละโมเลกุลและมีค่าแตกต่างกันขึ้นอยู่กับวิธีการวัด เช่น การวัดโดยใช้เทคนิคการเลี้ยวเบนอิเล็กตรอนในสถานะแก๊ส (gas-phase electron-diffraction)ความยาวพันธะจะเท่ากับระยะทางเฉลี่ยระหว่างอะตอมของสถานะการสั่น (vibrational states)ณ อุณหภูมิหนึ่งๆ หากการวัดใช้เทคนิคทางโครงสร้างรังสีเอ็กซ์ (X-ray crystal structural method)แล้ว ความยาวพันธะจะเท่ากับระยะทางระหว่างจุดกึ่งกลางของที่มีความหนาแน่นของอิเล็กตรอนรอบๆนิวเคลียสทั้งสอง เป็นต้น ดังนั้น ความยาวพันธะที่นักเคมีกล่าวถึงกันจึงหมายถึงความยาวพันธะเฉลี่ยที่ได้จากการเฉลี่ยความยาวพันธะที่พบในโมเลกุลต่างๆ อนึ่ง ความยาวพันธะยังมีความสัมพันธ์กับอันดับพันธะ (bond order) อีกด้วย

ความยาวพันธะในสารอินทรีย์| C–H | ความยาวในหน่วยพิโคเมตร (pm) | C–C | ความยาวในหน่วยพิโคเมตร (pm) | พหุพันธะ | ความยาวในหน่วยพิโคเมตร (pm) |
| --- | --- | --- | --- | --- | --- |
| sp3–H | 110 | sp3–sp3 | 154 | เบนซีน | 140 |
| sp2–H | 109 | sp3–sp2 | 150 | แอลคีน (C=C) | 134 |
| sp–H | 108 | sp2–sp2 | 147 | แอลไคน์ (C≡C) | 120 |
|  |  | sp3–sp | 146 |  |  |
|  |  | sp2–sp | 143 |  |  |
|  |  | sp–sp | 137 |  |  |

ตัวอย่างความยาวพันธะเฉลี่ย
--------------------------

| พันธะ | ความยาวในหน่วยพิโคเมตร (pm) |
| --- | --- |
| H-H | 74 |
| F-F | 142 |
| Cl-Cl | 199 |
| Br-Br | 228 |
| I-I | 267 |
| O=O | 121 |
| N≡N | 110 |
| N-H | 101 |
| O-H | 96 |
| F-H | 92 |
| Cl-H | 127 |
| Br-H | 141 |
| I-H | 161 |
| C-O | 143 |
| C=O | 120 |
| C-N | 147 |
| C-Li | 188 - 193 |
| C-Na | 222 |
| C-K | 254 |

ดูเพิ่ม
-------

* พันธะไอออนิก
* พันธะโคเวเลนต์
* พันธะโลหะ
* พันธะเคมี
* อันดับพันธะ
* พลังงานพันธะ

อ้างอิง
-------

* **Compendium of Chemical Terminology**, 2nd ed. (the "Gold Book"). Compiled by A. D. McNaught and A. Wilkinson. Blackwell Scientific Publications, Oxford (1997). XML on-line corrected version: http://goldbook.iupac.org (2006-) created by M. Nic, J. Jirat, B. Kosata; updates compiled by A. Jenkins. ISBN 0-9678550-9-8. doi:10.1351/goldbook]
คารุกังมันจู
**คารุกัง** (ญี่ปุ่น: 軽羹; โรมาจิ: *karukan*) เป็นขนมญี่ปุ่นของภูมิภาคคิวชู และ โอกินาวะ โดยเฉพาะจังหวัดคาโกชิมะ เดิมทีทำเป็นในรูปแบบซาโองาชิเช่นเดียวกับอุยโร แต่ในช่วงไม่กี่ปีที่ผ่านมาการทำ **คารุกังมันจู** (軽羹饅頭) ซึ่งมีไส้ถั่วแดงอยู่ข้างใน ได้รับความนิยมมากขึ้น

วิธีการผลิต
-----------

ใช้น้ำตาล แป้งคารุกัง มันภูเขา และน้ำ เป็นวัตถุดิบ ด้วยอัตราส่วนน้ำหนักประมาณ 6:5:4:3

แป้งคารุกังโกะเป็นแป้งข้าวเจ้าชนิดหนึ่งที่ทำโดยการล้างข้าวแล้วทุบให้แตก และบดให้หยาบ ในจังหวัดคาโงชิมะมีหลายบริษัทที่ผลิตแป้งชนิดนี้ขาย

สำหรับหัวมันที่ใช้นั้น ใช้มันภูเขาญี่ปุ่นจะเหมาะกว่ามันชนิดอื่นเช่นฮ่วยซัว ด้วยเหตุนี้ ในปีที่ผลการเก็บเกี่ยวมันตามธรรมชาติไม่ค่อยดีก็จะทำให้ผลิตได้ยากและจำเป็นต้องขึ้นราคา ในบางกรณี ไข่ขาวจะถูกเติมเมื่อส่วนผสมไม่เพียงพอหรือมีความหนืดไม่เพียงพอ

ปอกเปลือกและขูดมันเทศแล้วเติมน้ำเล็กน้อยเพื่อให้เป็นของเหลว เติมน้ำตาลลงไป แล้วค่อย ๆ เติมน้ำที่เหลือในขณะที่ผสมจนเป็นเนื้อเดียวกัน สุดท้ายใส่แป้งคารุกังแล้วผสมให้เข้ากัน

จากนั้นนำแป้งที่ผสมแล้วใส่ภาชนะบาง ๆ แล้วนึ่งนานกว่า 20 นาที เพื่อให้มีลักษณะกึ่ง ฟองน้ำ สีขาวยืดหยุ่นได้ เวลารับประทานจะหั่นเป็นชิ้น คารุกังเชิงพาณิชย์ทั่วไปมีความชื้นประมาณ 40% ปริมาณน้ำตาลประมาณ 40% และมีความพรุนประมาณ 1.3 ลบ.ซม. ต่อกรัม

หากห่อถั่วอาซูกิกวนไว้ข้างใน ให้ปั้นเป็นก้อนกลมแล้วนำไปนึ่งเพื่อทำคารุคังมันจู ลดน้ำลงเพื่อให้แป้งแข็งเล็กน้อยแล้วนวดให้เข้ากัน

อ้างอิง
-------

1. ↑  「かるかん」製造ピンチ…原料の自然薯不作で 読売新聞（2016/11/30） 2016/11/30閲覧
2. ↑  大山、1988年、P.32
สลัมแห่งหนึ่งในจาการ์ตา ประเทศอินโดนีเซีย
**ความยากจน** เป็นสภาพซึ่งบุคคลขาดการครอบครองทรัพยากรหรือเงิน ความยากจนสัมบูรณ์ (absolute poverty) หรือความยากจนข้นแค้น (destitution) หมายถึง บุคคลที่ขาดความต้องการพื้นฐานของมนุษย์ ซึ่งโดยทั่วไปได้แก่ น้ำจืดและอาหารที่สะอาด โภชนาการ สาธารณสุข การศึกษา เครื่องนุ่งห่มและที่พักอาศัย มีการประเมินว่า ปัจจุบันมีประชากรราว 1,700 ล้านคนอาศัยอยู่ในความยากจนสัมบูรณ์ ความยากจนสัมพัทธ์ (relative poverty) หมายถึง การขาดระดับทรัพยากรหรือรายได้ตามปกติหรือระดับที่สังคมยอมรับเมื่อเทียบกับบุคคลอื่นในสังคมหรือประเทศ ในอดีตที่ผ่านมาส่วนใหญ่ ความยากจนถูกมองว่าหลีกเลี่ยงไม่ได้เช่นเดียวกับวิธีการผลิตดั้งเดิมไม่เพียงพอจะให้ประชากรทั้งหมดมีมาตรฐานการครองชีพที่สะดวกสบายได้ หลังการปฏิวัติอุตสาหกรรม การผลิตขนานใหญ่ (mass production) ในโรงงานทำให้ความมั่งคั่งราคาถูกลงและเข้าถึงได้มากขึ้น ที่สำคัญกว่านั้น คือ การทำให้เกษตรกรรมทันสมัย เช่น ปุ๋ย เพื่อให้มีผลผลิตเพียงพอที่จะเลี้ยงประชากร

ดูเพิ่ม
-------

* ความอดอยาก
* ทุพภิกขภัย
* การทุจริต

อ้างอิง
-------

1. 1 2  *Poverty (sociology)*. britannica.com. สืบค้นเมื่อ 2010-10-24.
2. ↑  Krugman, Paul, and Robin Wells. Macroeconomics. 2. New York City: Worth Publishers, 2009. Print.
3. ↑  "Obama enlists major powers to aid poor farmers with $15 billion". nytimes.com. สืบค้นเมื่อ 2011-05-27.
Rabin-Karp คือ อัลกอริทึมการจับคู่สตริงเป็นอัลกอริทึมที่สร้างขึ้นโดย Richard M. Karp และ Michael O. Rabin ที่ใช้เพื่อค้นหาชุดรูปแบบใด ๆ ในข้อความ สำหรับข้อความที่มีความยาว n และรูปแบบ p อัลกอริธึม Rabin Karp จะมีการหาค่าแฮชของรูปแบบสตริงย่อยปัจจุบันของข้อความ เนื่องจากเราจำเป็นต้องคำนวณค่าแฮชสำหรับสตริงย่อยทุกขนาด m ของข้อความเราต้องมีฟังก์ชันแฮช ฟังก์ชันแฮชที่แนะนำโดย Rabin และ Karp จะคำนวณค่าจำนวนเต็ม ค่าจำนวนเต็มสำหรับสตริงคือค่าตัวเลขของสตริง ตัวอย่างเช่นถ้าอักขระที่เป็นไปได้ทั้งหมดคือ 1 ถึง 10 ค่าตัวเลข "122" จะเป็น 122 จำนวนอักขระที่เป็นไปได้สูงกว่า 10 (256 โดยทั่วไป) และความยาวของรูปแบบอาจมีขนาดใหญ่ ดังนั้นค่าตัวเลขจึงไม่สามารถเก็บเป็นจำนวนเต็มได้ ดังนั้นค่าตัวเลขจะถูกคำนวณโดยใช้เลขคณิตแบบแยกส่วนเพื่อให้แน่ใจว่าค่าแฮชสามารถเก็บไว้ในตัวแปรจำนวนเต็ม

### ตัวอย่าง

Text : **A B C A B A** Pattern : **A B A** h("ABA") = 78

Text : **A B C A B A** h("ABC") = 348 ≠ 78

Text : **A B C A B A** h("BCA") = 519 ≠ 78

Text : **A B C A B A** h("CAB") = 19 ≠ 78

Text : **A B C A B A** h("CAB") = 78 ≠ 78

ดังนั้น Pattern จะอยู่ใน index 3 ของ Text

หมายเหตุ ค่าของแฮชเป็นเพียงตัวเลขสมมุติ

### การนำ Rabin-Karpไปใช้งานในภาษาPython

ตัวอย่างภาษาไพทอน

```
def rabin\_karp(text,pattern):
    
    p\_len = len(pattern)
    p\_hash = hash(pattern)

    for i in range(0, len(text) - (p\_len - 1)):

    
        text\_hash = hash(text[i:i + p\_len])
        if text\_hash == p\_hash and text[i:i + p\_len] == pattern:
            return True
    return False

```
เวลาเฉลี่ยที่ดีที่สุดของอัลกอริทึม Rabin-Karp คือ O (n + m) แต่เวลาที่แย่ที่สุดคือ O (nm) กรณีที่เลวร้ายที่สุดของอัลกอริทึม Rabin-Karp เกิดขึ้นเมื่ออักขระทั้งหมดของรูปแบบและข้อความเหมือนกับค่าแฮชของสตริงย่อยทั้งหมดของ txt [] ตรงกับค่าแฮชของ pat [] ตัวอย่างเช่น pat [] = "AAA" และ txt [] = "AAAAAAA"

### อ้างอิง

Rabin-Karp Algorithm on geeksforgeeks
**ขั้นตอนวิธีแบบห่อของขวัญ** (อังกฤษ: Gift Wrapping Algorithm) คือวิธีในทาง เรขาคณิตเชิงคำนวณ ที่ใช้ในการคำนวณหา คอนเวกซ์ฮัลล์

ประวัติ
-------

ขั้นตอนวิธีแบบห่อของขวัญมีชื่อเรียกอีกอย่างหนึ่งว่า **การเดินแถวของจาร์วิส (อังกฤษ: Jarvis' March)** เพื่อเป็นเกียรติแก่ **อาร์.เอ. จาร์วิส** ผู้นำขั้นตอนวิธีนี้ออกเผยแพร่ในปี พ.ศ. 2516 (หลังจาก โรนัลด์ เกรแฮม นำเสนอเกรแฮมสแกนหนึ่งปี)

ขั้นตอนวิธี
-----------

การใช้ขั้นตอนวิธีการห่อของขวัญในการหาคอนเวกซ์ฮัลล์
เริ่มจากให้ i = 0 และให้ p0 คือจุดสุดขีดจุดหนึ่ง ซึ่งทราบแน่นอนว่าอยู่บนคอนเวกซ์ฮัลล์ เช่น จุดบนสุด จากนั้น เลือกจุด pi+1 โดย pi+1 คือจุดที่ให้มุมกว้างที่สุดเทียบกับ Pi (อาจเป็นทิศทวนเข็มนาฬิกาหรือตามเข็มนาฬิกาก็ได้) ทำซ้ำเช่นนี้ไปเรื่อยๆ จนกว่าจะได้ ph = p0 คือวนกลับมาจนครบจุดเริ่มต้นนั่นเอง ()

รหัสเทียม
---------

```
jarvis(S)                      *// รับ S ที่เป็นเซทของจุด*
  pointOnHull = จุดสุดขีดจุดหนึ่ง    *// ตั้งค่า p0 ด้วยจุดสุดขีดจุดหนึ่ง*
  i = 0                       *// เริ่ม i = 0*
  repeat
     P[i] = pointOnHull       *// เพิ่มค่า pi ลงไปในอาเรย์ของคำตอบ P ช่องที่ i*
     endpoint = S[0]          *// ตั้งค่าเริ่มต้นสำหรับการหาจุดต่อไปบนคอนเวกซ์ฮัลล์*
     for j from 1 to |S|-1    *// ตรวจสอบทุกจุด*
        if (pointOnHull.angle(S[j]) > pointOnHull.angle(endpoint))
           endpoint = S[j]    *// ถ้าหากมุมของจุดใหม่กว้างกว่าเทียบกับจุดเดิมที่เลือกไปในรอบก่อน ให้เปลี่ยนจุดที่เลือกใหม่*
     i = i+1
     pointOnHull = endpoint   *// ตั้งค่าจุด pi+1 ให้เป็นจุดหลักสำหรับรอบหน้า*
until endpoint == P[0]        *// ทำซ้ำจนกว่าจะครบรอบ*
```

ประสิทธิภาพ
-----------

เนื่องจากเวลาในการหามุมสำหรับแต่ละจุดเป็นค่าคงที่ (O(1)) และการเปรียบเทียบมุมสำหรับทุกคู่จุดจะใช้เวลา O(n) สรุปว่าเราสามารถหาจุดๆหนึ่งบนคอนเวกซ์ฮัลล์ได้ภายในเวลา O(n) และหากมีจุดบนคอนเวกซ์ฮัลล์เป็นจำนวน h จุดแล้ว สรุปได้ว่าการเดินแถวของจาร์วิสจะสามารถหาจุดทุกๆจุดบนคอนเวกซ์ฮัลล์ได้ภายในเวลา O(nh)

การนำไปใช้
----------

โดยปกติแล้ว การเดินแถวของจาร์วิสนั้นจะสามารถทำงานได้เร็วกว่าเกรแฮมสแกน โดยกรณีที่เลวที่สุดคือกรณีที่ทุกจุดอยู่บนคอนเวกซ์ฮัลล์ เช่น รูปวงกลม

อ้างอิง
-------

* Jarvis, R. A. (1973). "On the identification of the convex hull of a finite set of points in the plane". *Information Processing Letters*. **2**: 18–21. doi:10.1016/0020-0190(73)90020-3.

แหล่งข้อมูลอื่น
---------------

* ขั้นตอนวิธีการห่อของขวัญในระดับตั้งแต่สองมิติขึ้นไป เก็บถาวร 2011-09-27 ที่ เวย์แบ็กแมชชีน
* แบบจำลองคอนเวกซ์ฮัลล์ เก็บถาวร 2007-06-09 ที่ เวย์แบ็กแมชชีน
* ข้อมูลเพิ่มเติมจากมหาวิทยาลัยเคนท์สเตท
* รหัสในภาษา C++
*
**วิทยาลัยเกษตรและเทคโนโลยีเพชรบุรี** (อังกฤษ **: Phetchaburi College of Agriculture and Technology** ) เป็นวิทยาลัยด้านการเกษตร สังกัดสถาบันการอาชีวศึกษาเกษตรภาคกลาง ตั้งอยู่ในจังหวัดเพชรบุรี โดยเปิดสอน 3 หลักสูตร คือ ปวช. ปวส. และปริญญาตรี (ต่อเนื่อง)

ประวัติ
-------

ป้ายวิทยาลัยฯ
**วิทยาลัยเกษตรและเทคโนโลยีเพชรบุรี** ก่อตั้งขึ้นเมื่อวันที่ 27 มีนาคม พ.ศ. 2514 บนเนื้อที่ซึ่งเดิมเป็นที่ดินของ จอมพลสฤษดิ์ ธนะรัชต์ จึงเป็นที่มาของชื่อ "เกษตรจอมพล" วิทยาลัยตั้งอยู่ทางทิศเหนือของหมู่บ้านสามพระยา อำเภอชะอำ จังหวัดเพชรบุรี โดยแบ่งการเรียนการสอนออกเป็น 2 หลักสูตร คือ ประกาศนียบัตรวิชาชีพตามโครงการขยายโอกาสทางการศึกษาการเกษตรเพื่อชีวิตและประกาศนียบัตรวิชาชีพชั้นสูง นอกจากนี้ ยังเปิดสอนหลักสูตรวิชาชีพเกษตรกรรมระยะสั้นตามโครงการอาชีวศึกษาเพื่อพัฒนาชนบท เพื่อผลิตบุคลากรทางด้านการเกษตรตามความต้องการของตลาดแรงงานและชุมชนในเขตจังหวัดเพชรบุรีและประจวบคีรีขันธ์

สีประจำวิทยาลัย

หลักสูตรที่เปิดสอน
------------------

วิทยาลัยเกษตรและเทคโนโลยีเพชรบุรี ปัจจุบันเปิดทำการเรียนการสอน 2 ระดับ คือ ปวช. และ ปวส. (ในอนาคตจะเปิดสอนระดับปริญญาตรี)

**หลักสูตรประกาศนียบัตรวิชาชีพ**

* สาขาวิชาเกษตรศาสตร์
* สาขาวิชาพณิชยการ

**หลักสูตรปรกาศนียบีตรวิชาชีพชั้นสูง**

* สาขาวิชากษตรศาสตร์
* สาขาวิชาคอมพิวเตอร์ธุรกิจ
* สาขาวิชาเทคโนโลยีภูมิทัศน์
* สาขาวิชาพืชศาสตร์
* สาขาวิชาเพาะเลี้ยงสัตว์น้ำ
* สาขาวิชาสัตวศาสตร์

อ้างอิง
-------

1. ↑
2. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2017-07-09. สืบค้นเมื่อ 2017-04-17.

แหล่งข้อมูลอื่น
---------------

* วิทยาลัยเกษตรและเทคโนโลยีเพชรบุรี เก็บถาวร 2010-04-18 ที่ เวย์แบ็กแมชชีน
* ประวัติวิทยาลัย เก็บถาวร 2009-12-18 ที่ เวย์แบ็กแมชชีน
**วิทยาลัยศรีรามปุระ** หรือ **วิทยาลัยซีรัมปอร์** (อังกฤษ: Serampore College) เป็นสถาบันการศึกษาในศรีรามปุระ, รัฐเบงกอลตะวันตก ประเทศอินเดีย ก่อตั้งขึ้นในปี 1818 ถือเป็นมหาวิทยาลัยที่เก่าแก่ที่สุดเป็นอันดับสามของประเทศอินเดีย รองจากวิทยาลัยซีเอ็มเอสที่โกฏฏายัม และ วิทยาลัยเพรสซิเดนซีในกัลกัตตา และเป็นหนึ่งในสถาบันการศึกษาที่เก่าแก่ที่สุดยังคงเปิดสอนต่อเนื่องมาถึงในปัจจุบัน วิทยาลัยประกอบด้วยสองส่วน คือส่วนคณะเทววิทยา และวิทยาลัยสำหรับคณะในกลุ่มวิทยาศาสตร์ ศิลปศาสตร์ และการค้า

การบริหารจัดการการศึกษาของวิทยาลัยอยู่ภายใต้สภาคณาจารย์วิทยาลัยศรีรามปุระ สภาวิทยาลัยเป็นผู้ถือกฎบัตรซึ่งเป็นอย่างเดนมาร์ก (Danish charter) และมีอำนาจในการมอบวุฒิในสาขาวิชาใด ๆ ในฝั่งคณะเทววิทยา ในขณะที่ในสาขาวิชาการอื่น ๆ ทั้งศิลปศาสตร์ วิทยาศาสตร์ และการค้า มีมหาวิทยาลัยกัลกัตตาเป็นผู้ประสาทวุฒิให้

นอกจากวิทยาลัยศรีรามปุระ ฝั่งคณะเทววิทยาแล้ว สภาคณาจารย์ของวิทยาลัยยังมีวิทยาลัยและโรงเรียนสงฆ์ (seminaries) อื่น ๆ ในอินเดีย เนปาล บังกลาเทศ และศรีลังกา ภายใต้การดูแลของสภา

อ้างอิง
-------

1. ↑  "Seven oldest universities in India: All you need to know". คลังข้อมูลเก่าเก็บจากแหล่งเดิมเมื่อ 2017-12-15. สืบค้นเมื่อ 2023-06-09.
2. ↑  World Council of Churches, Ministerial Formation, July 2003. Retrieved 23 April 2006.
3. ↑  Education Info India Colleges under University of Calcutta, July 2003. Retrieved 23 April 2006.
**วิทยาลัยเกษตรและเทคโนโลยีระนอง** (อังกฤษ **: Ranong College of Agriculture and Technology** ) เป็นวิทยาลัยด้านการเกษตร สังกัดสถาบันการอาชีวศึกษาเกษตรภาคใต้ตั้งอยู่ในจังหวัดระนอง โดยเปิดสอน 2 หลักสูตร คือ ประกาศนียบีตรวิชาชีพ (ปวช.), ประกาศนียบีตรวิชาชีพชั้นสูง (ปวส.)

ประวัติ
-------

 วิทยาลัยเกษตรและเทคโนโลยีระนอง  แรกเริ่มจัดตั้งตามประกาศกระทรวงศึกษาธิการ ตั้งแต่วันที่  1  มกราคม  2522  โดยใช้ชื่อ  "วิทยาลัยเกษตรกรรมระนอง" เพื่อเป็นการสนองนโยบายรัฐบาล  ที่กำหนดให้ปี พ.ศ. 2522  เป็นปีชาวไร่  ชาวนา  โดยจัดตั้งพร้อมกับ วิทยาลัยเกษตรและเทคโนโลยี    ในจังหวัดอื่น ๆ  อีก  9  แห่ง  คือ  กาญจนบุรี  ชัยนาท  อุทัยธานี  นครสวรรค์  เพชรบูรณ์  เชียงใหม่  มหาสารคาม  กระบี่  และนครศรีธรรมราช โดยตั้งอยู่เลขที่ 19 หมู่ที่ 5 (บ้านนกงาง)  ตำบลราชกรูด  อำเภอเมือง  จังหวัดระนอง  ห่างจากตัวเมืองระนองประมาณ  33  กิโลเมตร  ห่างจากกรุงเทพฯ  ประมาณ  600  กิโลเมตร  มีพื้นที่  2  แปลง  แปลงเดิมมีพื้นที่  840  ไร่  3  งาน  90 1/10  ตารางวา  ต่อมาในปี 2531 ได้ขอขยายพื้นที่เพิ่มเติม  เพื่อใช้ในการ จัดการเรียนการสอน  สาขาวิชาเพาะเลี้ยงสัตว์น้ำ  โดยใช้พื้นที่หลัง โรงเรียนราชประชานุเคราะห์  38  ใกล้กับสถานีเพาะเลี้ยงสัตว์น้ำชายฝั่งระนอง  มีเนื้อที่ประมาณ  100  ไร่ รวมพื้นที่ทั้งหมดประมาณ  940  ไร่

เปิดสอน
-------

ปัจจุบันทำการเรียนการสอน ดังนี้

#### หลักสูตรประกาศนียบัตรวิชาชีพ

รับนักเรียนจบ ม.3 เรียนต่อ 3 ปี

* สาขาวิชาเกษตรศาสตร์
* สาขาวิชาแปรรูปสัตว์น้ำ
* สาขาวิชาเพาะเลี้ยงสัตว์น้ำ
* สาขาวิชาพณิชยการ

#### หลักสูตรประกาศนียบีตรวิชาชีพชั้นสูง

รับนักเรียนจบ ม.6 หรือ ปวช. เรียนต่อ 2 ปี

* สาขาวิชาเกษตรศาสตร์
* สาขาวิชาคอมพิวเตอร์ธุรกิจ
* สาขาวิชาเพาะเลี้ยงสัตว์น้ำ
* สาขาวิชาสัตวศาสตร์

แหล่งข้อมูลอื่น
---------------

* เว๊บไซต์สำนักงานคณะกรรมการการอาชีวศึกษา เก็บถาวร 2018-08-16 ที่ เวย์แบ็กแมชชีน
* เว๊บไซต์สถาบันการอาชีวศึกษาเกษตรภาคใต้
* เว๊บไซต์วิทยาลัย

อ้างอิง
-------

1. ↑
2. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2017-07-09. สืบค้นเมื่อ 2017-05-10.

| * ด
* ค
* ก
หน่วยงานในสถาบันการอาชีวศึกษาเกษตรภาคใต้ |
| --- |
| สาขาวิชา | การผลิตพืช • การผลิตสัตว์ • การเพาะเลี้ยงสัตว์น้ำ • แปรรูปสัตว์น้ำ |  |
| วิทยาลัย | ศูนย์กลางนครศรีธรรมราช • กระบี่ • ชุมพร • ตรัง • พังงา • พัทลุง • ระนอง • สงขลา • สตูล • สุราษฎร์ธานี • ติณสูลานนท์ • ชุมพรเขตรอุดมศักดิ์ |
| อื่น ๆ | อาชีวศึกษาบัณฑิต |
| หมวดหมู่ • โครงการ • สถานีย่อย |